Gĩthae kũrutithania wĩra na Mũrugi kũgacĩrithia thibitarĩ ya Nyeri
Gĩthae ( na macicio) makĩgeithania na atongoria angĩ
Minithita wa kĩgĩna Njeru Githae nĩ augĩte atĩ nĩ akũnyitanĩra na minithita wa maũndũ ma mwanya na mũmbunge wa Nyeri Esther Murugi nĩguo kwagĩrĩria gĩkĩro gĩa thibitarĩ nene ya Nyeri nĩguo ĩtuĩke referral Hospital. Hau kabere Murugi nĩ augĩte nĩ ahotete kuona ciringi mbirioni 3.5 kuuma kũrĩ thirikari ya China cia kwambatĩria thibitarĩ ĩno gĩkĩro no minithita wa ũgima wa mwĩrĩ Prof. Anyang’ Nyong’o nĩwe waagĩte gwĩkĩra kĩrore maratathi marĩa mendekaga nĩguo mbeca ici cirekererio.Read more: Gĩthae kũrutithania wĩra na Mũrugi kũgacĩrithia thibitarĩ ya Nyeri
Aikari a Nakuru gũtambĩrio maĩ makĩria ica ikuhĩ
Mũrũgamĩrĩri mũnene wa NARUWASCO, Kiogora Mureithi
Aikari a Nakuru ica ikuhĩ maahota kũgunĩka na tabarĩra ya gũtambia maĩ kũrũmĩrĩra ũnyitanĩri wa kambuni ya maĩ ya Nakuru Rural Water and Sanitation Company (NARUWASCO) na kambuni ya Geothermal Development Company (GDC).
Kũringana na ũmwe wa arũgamĩrĩri a NARUWASCO, Kiogora Mureithi, tabarĩra ĩo ĩrĩa nĩ ya wenji wa ithima na ĩrĩa ĩrathiĩ na mbere irarutwo nĩ kambũni ya GDC.
Kũrecirĩrio thutha wa gũthira nĩ ĩkũguna andũ aingĩ gĩcigo-inĩ kĩa Nakuru n a matũũra marĩa marigicĩirie.
Mũtaratara ũyũ ũkĩte thutha wa kambũni ya NARUWASCO kuona marima marĩa marejũo makiuma maĩ, marĩa marauma ndogo.
Augĩte ndogo ya maĩ macio no marĩa matherũkaga no mahũthĩke kũhũra maĩ, kana maĩ macio matherio.Read more: Aikari a Nakuru gũtambĩrio maĩ makĩria ica ikuhĩ
Endia a nguo ngũrũ kũgarũrũkĩra cia Dubai na China
Wang’ombe Muthage ũrĩa nĩ mwendia wa nguo ngũrũ Nyeri
Thogora wa mĩtumba nĩ ũhaicĩte makĩria mũgarũ na mĩaka-inĩ ya 1990 rĩrĩa nguo icio ciekĩragũo nĩ andũ aingĩ nĩgũkorwo ciarĩ raithi.
Thogora ũyũ wongererekete mũno nĩ ũndũ wa igooti kuongererwo harĩ nguo icio ngũrũ iria ikoretwo irĩ ũguni mũnene makĩria harĩ andũ arĩa matarĩ ũhoti mũnene wa kĩ-mbeca.
Kũringana na Wang’ombe Muthage kuuma Nyeri ũrĩa ũrutĩte wĩra ũyũ mĩaka 20 mĩthiru, wĩra ũyũ nĩ ũthiĩte ũkĩmaritũhagĩra mũno makĩria kuuma mwaka wa 2000.
Gũtĩĩria cira igooti-inĩ ti ũndũ mũgeni-Gĩthae
- Published Date
- Written by Ngunjiri Kariuki
- Category: Unduire Witu
Njeru Githae
Minithita wa kĩgĩna Njeru Githae nĩ orĩtie igooti rĩa kũhũrana na wĩkinaĩ rĩa kĩ-mabũrũri ICC rĩtĩĩe kĩhoto kĩa akenya ana arĩa mang’etheirwo nĩ thitango kũu nginya gĩthuurano kĩnene gĩkĩke.
Gĩthae augĩte kũmaciirithia ihinda-inĩ rĩrĩ nĩ gũkũmaima kĩhooto kĩao gĩa gũthuurwo. Minithita ũcio augĩte atĩ mũcemanio wa ica ikuhĩ wa GEMA mwena wa Limuru nĩ wahĩtũkirie kũnganio kwa irore mirioni igĩrĩ gũthing’ĩrĩria igooti rĩu rĩtĩĩrie cira wa Mũnini wa Prime Minister Uhuru Kenyatta nginya gĩthuurano gĩkwo.
Gĩthae araragia arĩ kanitha-inĩ wa St. Emmanuel A.C.K, Kiumbu mwena wa Mwea, County ya Kirinyaga. No ongereire kuuga atĩ mũndũ athitangĩtwo igooti-inĩ o rĩothe no ahoe rĩtĩirie cira harĩ gĩtũmi gĩkinyanĩru.Read more: Gũtĩĩria cira igooti-inĩ ti ũndũ mũgeni-Gĩthae
Arimĩ nĩ magĩte na mwĩhoko na gĩthĩi kĩao-Mwangi kuuga
Mũrũgamĩrĩri mũnene wa gĩthĩi kĩa Othaya Farmers Co-operative Society Ltd David Wachira na Lab technician Joyce Mwangi magĩcunga kahũwa mbere ya kanyuĩtũo.
Gĩthĩi gĩa kahũwa gĩa thothaitĩ ya Othaya Coffee Cooperative Society nĩ kĩandĩkithĩtie arĩmi 2,643, arĩa magatĩte shares na makaheo thatibiketi. Mũikarĩri gĩtĩ wa thothaitĩ ĩo Newton Mwangi augĩte gĩkĩ nĩ kĩonereria kĩega atĩ arĩmi aingĩ marĩ na mwĩhoko na gĩthĩi kĩu. Mwangi augĩte gĩthĩi kĩu kĩambĩrĩirie kũruta wĩra mĩaka ĩtatũ mĩthiru na gĩthĩaga tani 1.2 harĩ o ithaa. Kĩagũrirwo kuuma bũrũri wa Brazil mĩaka ĩtatũ mĩthiru kumana na ũteithio wa bengi ya Taifa Sacco hamwe na mbeca kuuma kĩgĩna-inĩ kĩa arĩmi.Read more: Arimĩ nĩ magĩte na mwĩhoko na gĩthĩi kĩao-Mwangi kuuga
Kambuni cia mĩako nĩ irĩandĩkithagio
Obure (na thuti ya mĩcorori) akĩrorera mwako
Kambuni cia mĩako rĩu nĩ irĩyandĩkithagia kwa National Construction authority watho mwerũ wa mbĩrĩrio gũtũmĩrwo. Ũũ nĩ kũringana na minithita wa Mĩako Chris Obure ũrĩa ũraugire watho ũyũ nĩ ũgũteithĩrĩria kũroraga mawĩra marĩa mararutwo nĩ makambuni maya.
Obure ũrĩa ũraragia akĩrora tabarĩra cia mĩaka Nyeri araugire thirikari nĩ ĩteyaga mbeca nyingĩ kuumana na aki arĩa marutaga wĩra ũtarĩ mwagĩrĩru na gwaka nyũmba ĩtarĩ cia gĩkĩro kĩa igũrũ.Read more: Kambuni cia mĩako nĩ irĩandĩkithagio
Njikaikanio kumĩrĩra thoko-inĩ njerũ ya Nyeri
Endia a mĩarĩro marĩ mũcemanio-inĩ Kamũkũnji. Maugĩte thoko ĩo nĩ ĩraingĩrĩo ũteti
Endia a mĩarĩro arĩa marakĩirwo thoko taũni-inĩ ya Nyeri nĩ magĩte na guoya atĩ no mongererwo mbeca makĩria ma ũrĩa mararĩhaga hau kabere.
Makĩaria kũhĩtũkĩra kũrĩ mwaria wao Robert Maina, maugĩte atĩ harĩ mũteti ũraingĩrĩra mĩhang’o ya thoko ĩo ũndũ ũrĩa marauga nĩ ũkũrehe ngucanio o rĩrĩ mareharĩria kũingĩra kuo.
Mararagia mũthenya wa ira kũrĩa mararũrũnganĩte kĩharo-inĩ kĩa Dedan Kimathi, Kamukunji kũrĩa marakaire makiuga rĩu kũu thoko-inĩ ĩo no nginya marĩrĩhagio cioro ũndũ ũrĩa mataramenyerete.
Nyakĩnyua Kiambu kũũria thirikari ĩmaninĩre ngucanio
- Published Date
- Written by James Maina
- Category: Unduire Witu
Amemba amwe a kambuni ĩo marĩ nja ya wabici ciayo Ruiru
Kambuni ya kũgũra mĩgũnda ĩrĩa ĩkoretwo na ngucanio ya Gatundu Nyakinyua land buying company mwena wa Ruiru nĩ yũrĩtie thirikari ĩingĩrĩre na ĩnine ngucanio ĩrĩa ĩmĩgũmĩire ya ũtongoria nĩguo amemba ayo magunĩke.
Mũikarĩri gĩtĩ wa kambuni ĩo Issac Ndiritu nĩ okĩrĩire gĩkundi kĩngĩ kĩrĩa augĩte gĩkoragwo Gatũndũ nĩ kũhe thirikari na amemba ndeto cia mũhũhũtĩko.Read more: Nyakĩnyua Kiambu kũũria thirikari ĩmaninĩre ngucanio
Mũthuuri igooti-inĩ nĩ kũraga ngui
Nahashon Nderitu mũthitangwo
Mũthuri ũmwe wa mĩaka 60 nĩ akinyirio mbere ya igooti rĩmwe rĩa Nyeri na thitango ya kũraga ngui ya mũndũ marigainie.
Nahashon Nderitu arathitangirwo atĩ kũrĩ tarĩki 17 Ndithemba mwaka mũthiru nĩ oragire ngui ya Geoffrey Muriithi yetagwo Bobby.
Nderitu nĩ areganire na mahĩtia maya mbere ya mũcirithania Christine Wekesa.
Fresha kwararamia mĩhaka ya kũgũra iria Kiambu
- Published Date
- Written by James Maina
- Category: Unduire Witu
Mũikarĩri gĩtĩ wa kambuni ya iria ya Githunguru akĩina marĩ na aruti a wĩra
Kambuni ya iria ya Githunguri ĩrĩa ĩthondekaga iria rĩa Fresha nĩ ĩratanya kwambĩrĩria kũoyaga iria kuuma mĩena ĩngĩ nĩguo yongerere ĩgacĩrithie ũrĩmi wa iria Kũringana na mũikarĩri gĩtĩ wa kambuni ĩno Charles Mukora, mabangĩte kwambĩrĩria kuoya iria kuuma icigo ingĩ thengia wa kũrĩa moyaga. “ Tutikoretwo tũkioya iria kuuma Gatamaiyu na icigo ingĩ no rĩu nĩ tũrĩkinyaga kuo nĩ ũndũ nĩ tũrenda kuongerera iria nĩguo kũrũa na ũnyihu ũrĩa ũrĩ kuo,” Mukora nĩ atarĩirie.Read more: Fresha kwararamia mĩhaka ya kũgũra iria Kiambu
Arĩmi gwetha njĩra cia kũhũthia mũtũrĩre
Charles Muchemi ũrĩa nĩ mũrĩmi kuuma Tetu
Thogora wa mboga hamwe na matunda nĩ wongererekete makĩria thutha wa mbura kwaga kura gwa kahinda ka mĩeri ĩna mĩthiru.
No kũringana na mũrĩmi ũmwe kuuma Nyeri, itũra rĩa Karagita Tetu, Charles Muchemi, hamwe na arĩmi angĩ nĩ maretha njĩra cia mĩena-inĩ niguo merangĩre na irio cia kũigana.
Aingĩ a arĩmi aya macokereire gũkũragia irio na maĩ o hamwe na kũhanda mĩtĩ ya matunda ĩrĩa ĩtomaga hĩndĩ ya riũa.Read more: Arĩmi gwetha njĩra cia kũhũthia mũtũrĩre
Wakoli kũũria atongoria matigathũkie ũiguano wa mũingĩ
Mũmbunge wa Bumula, Bifwoli Wakoli akĩaria arĩ kanitha-inĩ wa Consolata Cathedral Nyeri
Mũmbunge wa Bumula, Bifwoli Wakoli nĩ akanĩtie ateti igũrũ wa kũingĩrĩra na kũgayũkania ũrũmwe ũrĩa ũkoragwo na akenya.
Augĩte akenya nĩ marĩ ũnyitanĩri na wendani mwega makĩria rĩrĩa ũmwe wao anyitwo nĩ thĩna.
Augĩte harĩ bata wa atongoria gũteithagĩrĩria mahinda mothe handũ ha gũkinyaga mũcemanio-inĩ rĩrĩa harambee cithirire.
“Tũkwenda atongoria arĩa mateithagĩrĩria mũthenya wa mbere nginya wa mũthia harambe-inĩ cia gũteithĩrĩria andũ arĩa marĩ na mathĩna ta Mumbi no ti gũũka rĩrĩa harambee ĩthirire,” Wakoli nĩ augĩte.Read more: Wakoli kũũria atongoria matigathũkie ũiguano wa mũingĩ
Mĩkwa ya nja kũgũrwo kũrĩ ya gũkũ bũrũri-inĩ
Nderitũ (na ngũbia) agĩthogorana mũkũa na mũguri
Agũri aingĩ a mĩkũa ya VCD na CD magũraga ya kuuma nja ya bũrũri gũkĩringithanio na cia gũkũ bũrũri-inĩ nĩ ũndũ wa mĩharĩrĩrie yayo ya gĩkĩro kĩa igũrũ.
Kũringana na mwendia ũmwe kuuma Nyeri, David Nderitu arĩa magũraga mũno mĩkũa ĩno nĩ mbeũ njĩthĩ arĩa makumagia mĩkũa ya Mbara kana ‘Action Movies’.
Kũringana nake nĩ hinya mũno kuona andũ makĩgũra mĩkũa ya mathako ma ngerekano cia gũkũ bũrũri-inĩ.
“Harĩ o mũthenya, nĩ nyendagia mĩkwa mĩingĩ ĩgiĩ haro na gĩtũmi nĩ gũkorũo cia kuuma nja wa bũrũri nĩ cikoragũo irĩ cia gĩkĩro kĩa igũrũ. Nĩ cikoragwo ciĩkĩrĩtwo kĩnoro mũno gũkĩra cia Kenya,” Nderitu nĩ ongereire kuuga.Read more: Mĩkwa ya nja kũgũrwo kũrĩ ya gũkũ bũrũri-inĩ
Erĩ igooti-inĩ Nyeri nĩ ũragani
Ekũĩrwo marĩ nja ya igooti
Ekũĩrũo erĩ nĩ marakinyrio igooti-inĩ rĩa Nyeri mũthia-inĩ wa kiumia gĩthiru mang’etheirwo nĩ thitango ya kũraga mũtũarithia ũmwe wa kibikibi mwena wa Gachatha Nyeri.
Simon Thuranira na Erick Mbugua mathitangĩtwo atĩ marĩ hamwe na angĩ matararĩ igooti-inĩ nĩ moragire Stephen Kamau Wanjiru wa mĩAka 27 kũrĩ tarĩki 15 mweri ũyũ, itũũra-inĩ rĩa Gachatha Nyeri.Read more: Erĩ igooti-inĩ Nyeri nĩ ũragani
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn eng_Latn eng_Latn fra_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn eng_Latn eng_Latn fra_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn eng_Latn eng_Latn fra_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn